Un reprezentant FIFA a fost așteptat în această dimineață la aeroportul din Timișoara de către omologi români. Acesta vizitează țara noastră pentru a verifica afirmațiile primarului Robu cum că a înscris 11 goluri într-un meci.

„Suntem foarte riguroși cu istoria fotbalului, cu tradiția și moștenirea lăsată de aceștia de aceea suntem foarte vigilenți când e vorba de impostori. Vom analiza imaginile oferite pe rețelele sociale și vă vom prezenta concluzia noastră”, a declarat reprezentantul FIFA.

Deși i s-a deschis dosar în cauză, primarul Nicolae Robu continuă să susțină că este nevinovat. „Unsprezece am dat, i-am rupt pe toți. Nu este adevărat că în cinci faze este un alt drojdier cu o perucă penibilă despre care opoziția spune că este cascadorul meu personal, plătit din banii primăriei. Acestea sunt calomnii”, a declarat primarul Robu.